Okresná prokuratúra Martin 
Vajanského nám. 1, 036 80 Martin 1 	

Sp. zn. : 3 Pv 91/14/5506	Martin, 13.5.2014
EEČ : 2-40-122-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Martin
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
Obvinená XXXXX, nar. XXXXX uzavrela dňa 12.05.2014 pred probačným a mediačným úradníkom Okresného súdu Martin zmier s poškodenou XXXXX, XXXXX, obvinená vyhlásila, že spáchala skutok, pre ktorý je stíhaná a na účet Okresnej prokuratúry Martin zložila peňažnú sumu vo výške      100,- € určenú na všeobecne prospešné účely, pričom celá suma patrí štátu na peňažnú pomoc obetiam trestnej činnosti podľa osobitného zákona

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Turčianske Teplice pod spisovou značkou XXXXX
Na tom skutkovom základe že,
	dňa 23.12.2013 v čase o 14.00 h cez neuzamknutú bráničku, ktorú odomkla obvinená XXXXX a následne nezabezpečila  opatrenia na zabránenie  úteku dvoch psov plemena slovenský čuvač tak, ako  jej to  vyplýva zo  zákona č. 39/2007 Z.z. o veterinárnej  starostlivosti,  pričom z dvora chaty XXXXX, v obci XXXXX, XXXXX, vybehli dva psy, ktoré na lúke napadli maloletého XXXXX, nar. XXXXX, zastúpeného zákonnou zástupkyňou XXXXX, nar. XXXXX, ktorému spôsobili tržnú ranu mäkkých tkanív o dĺžke 3 cm v oblasti pod pravou očnicou, ktoré si vyžiadali vystavenie práceneschopnosti a dobu liečenia 10-12 dní,     

Odôvodnenie: 
Uznesením povereného príslušníka Obvodného oddelenia PZ Turčianske Teplice XXXXX  zo dňa 13.02.2014 bolo podľa § 199 ods. 1 Tr. por. začaté trestné stíhanie a uznesením zo dňa 28.03.2014 postupom podľa § 206 ods. 1 Tr. por. vznesené obvinenie XXXXX, pre prečin ublíženia na zdraví podľa § 158 Tr. zák. na tom skutkovom základe, ako je uvedené vo výrokovej časti tohto uznesenia. 
Preskúmaním príslušného spisového materiálu som zistila, že v predmetnej veci  ide o prečin, za ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por.
Obvinená a poškodená  uzavreli dňa 12.05.2014 pred probačným a mediačným úradníkom na Okresnom súde  Martin dohodu o zmieri, v rámci ktorej obvinená vyhlásila, že spáchala skutok, pre ktorý je stíhaná a zaplatením sumy XXXXX z titulu bolestného a sumy XXXXX ako majetkovej škody spôsobenej poškodením oblečenia poškodenej XXXXX, zákonnej zástupkyni mal.  XXXXX, XXXXX, odstránila vzniknutú škodu.
Obvinená aj poškodená so zmierom výslovne súhlasili a zhodne prehlásili, že zmier uzavreli slobodne, vážne, zrozumiteľne a určito, na znak čoho dohodu o zmieri podpísali.
Obvinená slobodne, vážne, zrozumiteľne a určito vyhlásila, že spáchala skutok, pre ktorý je stíhaná.	
Obvinená zložila na účet Okresnej prokuratúry Martin peňažnú sumu vo výške 100,- € určenú na všeobecne prospešné účely, pričom  celá suma patrí štátu na peňažnú pomoc obetiam trestnej činnosti podľa osobitného zákona.
Táto suma je primeraná závažnosti spáchaného trestného činu.
Obvinená a poškodená s týmto spôsobom skončenia veci v prípravnom konaní vyslovili súhlas. 
Vyhodnotením všetkých vykonaných dôkazov a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvinenej a na i jej osobné a majetkové pomery som dospela k záveru, že takýto spôsob rozhodnutia je dostačujúci.
	Preto som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná (§ 185 ods. 2 Tr. por.).

JUDr. Petra Šimková
prokurátorka